CELEX: 32021D1797
Language: hu
Date: 2021-10-05 00:00:00
Title: A Tanács (EU) 2021/1797 határozata (2021. október 5.) az egyrészről az Európai Unió,az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelmi formációban ülésező Társulási Bizottságban a megállapodás XVII. melléklete XVII-3. függelékének (A hírközlési szolgáltatásokra alkalmazandó szabályok), XVII-4. függelékének (A postai és kézbesítési szolgáltatásokra alkalmazandó szabályok) és XVII-5. függelékének (A nemzetközi tengeri szállításra alkalmazandó szabályok) módosítása tekintetében az Európai Unió nevében képviselendő álláspontról

2021.10.12.   
               
               
                  HU
               
               
                  Az Európai Unió Hivatalos Lapja
               
               
                  L 361/48
               
            
         A TANÁCS (EU) 2021/1797 HATÁROZATA
         (2021. október 5.)
         az egyrészről az Európai Unió,az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelmi formációban ülésező Társulási Bizottságban a megállapodás XVII. melléklete XVII-3. függelékének (A hírközlési szolgáltatásokra alkalmazandó szabályok), XVII-4. függelékének (A postai és kézbesítési szolgáltatásokra alkalmazandó szabályok) és XVII-5. függelékének (A nemzetközi tengeri szállításra alkalmazandó szabályok) módosítása tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére és 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 2017. szeptember 1-jén hatályba lépett.
                  
               
                     (2)
                  
                  
                     A megállapodás XVII. mellékletének 11. cikke értelmében a kereskedelmi formációban ülésező Társulási Bizottság határozhat úgy, hogy módosítja az említett melléklet rendelkezéseit.
                  
               
                     (3)
                  
                  
                     A kereskedelmi formációban ülésező Társulási Bizottságnak el fog fogadni egy, a megállapodás XVII. melléklete XVII-3. függelékének (A hírközlési szolgáltatásokra alkalmazandó szabályok), XVII-4. függelékének (A postai és kézbesítési szolgáltatásokra alkalmazandó szabályok) és XVII-5. függelékének (A nemzetközi tengeri szállításra alkalmazandó szabályok) módosításáról szóló határozatot.
                  
               
                     (4)
                  
                  
                     A megállapodás 114., 124. és 138. cikkével összhangban az Unió és Ukrajna elismeri Ukrajna meglévő jogszabályainak az Unió jogszabályaihoz való közelítésének fontosságát. Ukrajnának biztosítania kell, hogy a meglévő törvényeit és a jövőbeni jogszabályait fokozatosan összeegyeztethetővé fogja tenni az uniós vívmányokkal.
                  
               
                     (5)
                  
                  
                     Tekintettel arra, hogy a megállapodás szövegének 2012. március 30-i parafálása óta a megállapodás XVII. melléklete XVII-3. függelékében (A hírközlési szolgáltatásokra alkalmazandó szabályok), XVII-4. függelékében (A postai és kézbesítési szolgáltatásokra alkalmazandó szabályok) és XVII-5. függelékében (A nemzetközi tengeri szállításra alkalmazandó szabályok) felsorolt számos uniós jogi aktust módosítottak vagy hatályon kívül helyeztek, szükséges az említett függelékeket módosítani, és bizonyos határidőket kiigazítani az Ukrajna által a törvényeinek az uniós vívmányokhoz való közelítésének folyamatában már elért előrehaladás figyelembevétele érdekében.
                  
               
                     (6)
                  
                  
                     Helyénvaló ezért meghatározni az Unió által a kereskedelmi formációban ülésező Társulási Bizottságban képviselendő álláspontot, mivel a megállapodás XVII. melléklete XVII-3. függelékének (A hírközlési szolgáltatásokra alkalmazandó szabályok), XVII-4. függelékének (A postai és kézbesítési szolgáltatásokra alkalmazandó szabályok) és XVII-5. függelékének (A nemzetközi tengeri szállításra alkalmazandó szabályok) módosításáról szóló határozat kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelmi formációban ülésező Társulási Bizottságban a megállapodás XVII. melléklete XVII-3. függelékének (A hírközlési szolgáltatásokra alkalmazandó szabályok), XVII-4. függelékének (A postai és kézbesítési szolgáltatásokra alkalmazandó szabályok) és XVII-5. függelékének (A nemzetközi tengeri szállításra alkalmazandó szabályok) módosítása tekintetében az Unió által képviselendő álláspont az említett bizottság határozattervezetén (1) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. október 5-én.
            
               
                  a Tanács részéről
               
               
                  az elnök
               
               A. ŠIRCELJ
            
         
         
            (1)  Lásd az ST 11503/21 dokumentumot a http://register.consilium.europa.eu oldalon.